OpenLLM-France/wikimedia huggingface dataset:
# Hit Man. Assassí per casualitat

Hit Man. Assassí per casualitat (títol original en anglès, Hit Man) és una pel·lícula de comèdia romàntica estatunidenca de 2023 produïda i dirigida per Richard Linklater, que va coescriure el guió amb Glen Powell. La pel·lícula és protagonitzada pel mateix Powell, Adria Arjona, Austin Amelio, Retta i Sanjay Rao. Segueix els periples d'un contractista policial encobert de Nova Orleans que es fa passar per un sicari fiable mentre intenta salvar una dona necessitada. La premissa bàsica es basava en la història real d'un professor universitari que va treballar per a la policia de Houston a finals de la dècada del 1980 i durant la del 1990 com a fals sicari, tal com es descriu en un article de l'escriptor i periodista Skip Hollandsworth de 2001. S'ha doblat i subtitulat al català.
Es va projectar per primer cop al 80è Festival Internacional de Cinema de Venècia el 5 de setembre de 2023. Es va estrenar en una selecció de cinemes dels Estats Units el 24 de maig de 2024, abans del seu debut en estríming per Netflix el 7 de juny, amb l'aclamació de la crítica.

## Referències

* ↑ Hollandsworth, Skip. «Hit Man». Texas Monthly, 01-10-2001. Arxivat de l'original el June 3, 2024. [Consulta: 3 juny 2024].
* ↑ «Hit Man». Goita què fan, ara!. [Consulta: 1r setembre 2023].
* ↑ «Venice Film Festival Scores Films From Bradley Cooper, Emma Stone, More Despite Strike – The Hollywood Reporter», 29-08-2023. Arxivat de l'original el 2023-08-29. [Consulta: 28 agost 2024].
* ↑ «‘Hit Man’ — Everything We Know About the Action Comedy Starring Glen Powell», 03-05-2024. Arxivat de l'original el 2024-05-03. [Consulta: 28 agost 2024].
* ↑ «Glen Powell poses as a killer in 'Hit Man' trailer», 22-01-2024. Arxivat de l'original el 2024-01-22. [Consulta: 28 agost 2024].
* ↑ «The Real Story Behind Hit Man's Fake Contract Killer | TIME», 21-06-2024. Arxivat de l'original el 2024-06-21. [Consulta: 28 agost 2024].
* ↑ «Glen Powell's critically acclaimed new movie heads to Netflix», 21-06-2024. Arxivat de l'original el 2024-06-21. [Consulta: 28 agost 2024].
# Joguines a les golfes

Joguines a les golfes (títol original en anglès: Toys in the Attic) és una pel·lícula estatunidenca dirigida per George Roy Hill i estrenada l'any 1963. Ha estat doblada al català.

## Argument

Julian Berniers porta a la seva esposa Lily a Nova Orleans perquè conegui la seva família. Porten esplèndids regals per Carrie i Anne, les germanes de Julian, que tenen l'esperança que el seu germà les ajudi econòmicament, el que ignoren és que Julian s'ha vist obligat a tancar la seva fàbrica i té també problemes econòmics.

## Crítica

Un clima claustrofòbic i malsà es respira en una casa a Nova Orleans, a la qual arriba un jove amb la seva nòvia de caràcter infantil per tornar a patir asfixiant protecció de les seves germanes grans. La novel·la de Lillian Hellman suavitzada en els seus arestes més tallants pel guió de James Poe. Presència d'una madura Gene Tierney.

## Repartiment

* Dean Martin: Julian Berniers
* Geraldine Page: Carrie Berniers
* Yvette Mimieux: Lily Prine Berniers
* Wendy Hiller: Anna Berniers
* Gene Tierney: Albertine Prine
* Nan Martin: Charlotte Warkins
* Larry Gates: Cyrus Warkins

## Premis i nominacions
### Nominacions

* 1964: Oscar al millor vestuari per Bill Thomas
* 1964: Globus d'Or a la millor actriu dramàtica per Geraldine Page
* 1964: Globus d'Or a la millor actriu secundària per Wendy Hiller

## Referències

* ↑ esadir.cat. Joguines a les golfes. esadir.cat.
* ↑ «Toys in the Attic». The New York Times.
# Guillem I de Cerdanya

Guillem Ramon I de Cerdanya, o senzillament Guillem I de Cerdanya, (v 1068 - 1095), fou comte de Berga (1068-1094), comte de Cerdanya, de Conflent (1068-1095) i Senescal de Barcelona.

## Orígens familiars

Fill del comte Ramon I de Cerdanya. Va heretar el comtat de Cerdanya a la mort del seu pare, presumiblement l'any mateix del seu naixement. Així mateix va heretar el comtat de Berga el mateix any.
Pel seu casament amb Sança de Barcelona, filla de Ramon Berenguer I i germana del comte Ramon Berenguer II, va dur a Guillem I a ser tutor del futur comte de Barcelona Ramon Berenguer III.
Va estar molt interessat a repoblar bona part de la Cerdanya, atorgant així la carta de població de Vilafranca de Conflent.

## Núpcies i descendents

Es casà, en primeres núpcies, amb Adelaida de Carcassona, filla del comte Pere II de Carcassona. D'aquesta unió no tingueren fills.
Es casà, en segones núpcies, amb Sança de Barcelona, filla del comte de Barcelona Ramon Berenguer I i la seva esposa Almodis de la Marca. D'aquesta unió nasqueren:
* Guillem II de Cerdanya (?-1109), comte de Cerdanya, comte de Conflent i comte de Berga
* Bernat I de Cerdanya (?-1118), comte de Cerdanya, comte de Conflent i comte de Berga
Es casà, en terceres núpcies, vers l'any 1071 amb Isabel d'Urgell, filla del comte Ermengol III d'Urgell. D'aquesta unió no tingueren fills.

## Títols i successors

Guillem I de Cerdanya Naixement: v. 1068 Mort: 1095 :
| Títols |||
| Precedit per: Ramon I de Cerdanya (pare) | Comte de Cerdanya (Llista de comtes de Cerdanya) Comtat de Cerdanya, Comtat de Conflent (1068–1095) | Succeït per: Guillem II de Cerdanya (fill) |
| Precedit per: Ramon I de Cerdanya (pare) | Comte de Berga (Llista de comtes de Berga) (1068–1094) | Succeït per: Bernat I de Cerdanya (fill) |
# Cometa Swift-Tuttle

El cometa Swift-Tuttle (formalment 109P/Swift-Tuttle) és un gros cometa periòdic amb un període orbital el 1995 (osculatriu) de 133 anys que es troba en ressonància orbital 1:11 amb Júpiter. Entra a la definició clàssica de cometa de tipus Halley, els quals tenen un període orbital d'entre 20 i 200 anys. Fou descobert independentment per Lewis Swift el 16 de juliol de 1862 i per Horace Parnell Tuttle el 19 de juliol del mateix any.
Té un nucli de 26 km de diàmetre. És el cos progenitor de la pluja de meteors dels Perseids, segurament la pluja de meteors més coneguda.
El cometa aparegué de nou el 1992, quan fou redescobert per l'astrònom japonès Tsuruhiko Kiuichi i fou visible amb prismàtics. Fou observat per darrer cop l'abril de 1995 quan es trobava a 8,6 ua (1.300 milions de km) del Sol. El 2126 es veurà a ull nu amb una magnitud aparent de 0,7.
Càlculs recents han desmentit que el cometa pugui impactar contra la Terra l'any 2126, com es creia, i comproven que no existeix perill de col·lisió imminent. Segons un article de la revista New Scientist, el cometa és en una òrbita que probablement el durà a col·lidir amb la Terra o la Lluna, tot i que, en cas de tenir lloc, la col·lisió no esdevindria durant aquest mil·lenni.

## Referències

* 1 2 3 4 5 6 7 8 9 10 11 «JPL Small-Body Database». [Consulta: 13 novembre 2023].
* 1 2 «JPL Small-Body Database Browser: 109P/Swift–Tuttle». Jet Propulsion Laboratory. [Consulta: 9 maig 2011].
* ↑ Britt, Robert «Top 10 Perseid Meteor Shower Facts». Space.com, 11-08-2005.
* ↑ Yau, K.; Yeomans, D.; Weissman, P. «The past and future motion of Comet P/Swift-Tuttle». Monthly Notices of the Royal Astronomical Society, vol. 266, 2, 1994, pàg. 305–16. Bibcode: 1994MNRAS.266..305Y. DOI: 10.1093/mnras/266.2.305.
* ↑ Cometa afegit a la llista de potencials impactes contra la Terra Arxivat 2008-09-25 a Wayback Machine.(anglès)
# Ralstonia

Ralstonia és un gènere de Proteobacteris, anteriorement estava inclòs dins el gènere Pseudomonas. Rep el seu nom pel bacteròleg E. Ralston.

## Ús industrial

Soques genèticament modificades de Ralstonia (R. eutropha H16) es fan servir per produir isobutanol a partir de CO₂ fusant l'electricitat fotovoltaica.

## Referències

* ↑ Integrated Electromicrobial Conversion of CO₂ to Higher Alcohols, Liao, James C. Science 30 March 2012: Vol. 335 no. 6076 p. 1596 DOI: 10.1126/science.1217643
# Talamin

Talamin (en francès Thalamy) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 120 | 128 | 117 | 98 | 92 | 85 | 85 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Alain Vacher | PS |

## Referències

* ↑ Toponímia occitana a lemosin.net i toponímia de la Corresa.
# DRV PNK Stadium

El DRV PNK Stadium (anteriorment anomenat Inter Miami CF Stadium) és un estadi de futbol de Fort Lauderdale, Florida, situat en el lloc de l'anterior Lockhart Stadium. L'estadi té 18.000 seients i és la seu temporal de l'Inter de Miami de la Major League Soccer fins a la finalització del Miami Freedom Park situat a la ciutat de Miami, i serà la seu permanent del filial Fort Lauderdale CF i de l'acadèmia del club. L'estadi té una orientació sud–nord per a la configuració del futbol, així que el sol no molesta als ulls dels porters.

## Història

El 2019 es va construir en els terrenys de l'antic Lockhart Stadium el nou Inter Miami CF Stadium, que serà la seu de l'escola de futbol (Acadèmia) de l'Inter de Miami i del seu equip filial, el Fort Lauderdale CF, així com camp d'entrenament del primer equip. També serà el terreny de joc del primer equip en la Major League Soccer, fins que s'acabi de construir el seu estadi a Miami, el Miami Freedom Park.
L'Inter de Miami disputarà les seves dues primeres temporades a l'Inter Miami CF Stadium, situat en els terrenys de l'antic Lockhart Stadium de Fort Lauderdale, a uns 39 quilòmetres al nord de Miami. La Comissió de la ciutat va aprovar al juliol de 2019 el pla de renovació del complex, que incloïa la construcció d'un nou estadi de futbol amb capacitat per a 18.000 espectadors, així com un centre d'entrenament i diversos camps de futbol per a ús de les categories inferiors del club.

## Referències

* ↑ «City of Fort Lauderdale approves Inter Miami stadium, training facility». MLS Soccer. [Consulta: 10 juliol 2019].
* ↑ cita web|url= https://www.efa.com/efa/america/esports/el-inter-miami-de-beckham-arriba-a-un-acord-per%5BEnllaç+no+actiu%5D a-tenir-estadi-temporal/20000010-4020234|títol=L'Inter Miami de Beckham arriba a un acord per a tenir un estadi temporal|dataaccés=29 d'agost de 2019|any=2019| editor= Agència EFE |idioma=

## Enllaços externs

* DRV PNK Stadium - Lloc web oficial
# Lockhart Stadium

El Lockhart Stadium, localitzat a Fort Lauderdale, Florida (Estats Units), va ser un estadi municipal utilitzat principalment per a la pràctica del futbol. Originalment dissenyat el 1959 per a esports escolars de quatre col·legis de la zona (Fort Lauderdale High School, Stranahan High School, Northeast High School i Dillard High School), juntament amb el Fort Lauderdale Stadium per a beisbol, es va convertir el 1977 en la seu dels Fort Lauderdale Strikers, de la North American Soccer League, i el 1998 del Miami Fusion, de la Major League Soccer.
Entre 2002 i 2010 va ser l'estadi de futbol americà dels Florida Atlantic Owls.
Alguns partits importants jugats en aquest estadi van ser el partit d'anada de la final de la Copa Interamericana 1998 on el DC United va fer de local enfront del carioca Vasco da Gama, i la final de la Recopa Sud-americana 2004 on el Cienciano del Perú va derrotar per penals al Boca Juniors argentí.

## Inter Miami CF Stadium

El 2019 es va construir en els terrenys de l'antic Lockhart Stadium el nou Inter Miami CF Stadium, que serà la seu de l'escola de futbol (Acadèmia) de l'Inter de Miami i del seu equip filial, el Fort Lauderdale CF, així com camp d'entrenament del primer equip. També serà el terreny de joc del primer equip en la Major League Soccer, fins que s'acabi de construir el seu estadi a Miami, el Miami Freedom Park.

## Referències

* ↑ «City of Fort Lauderdale approves Inter Miami stadium, training facility». MLS Soccer. [Consulta: 10 juliol 2019].

## Enllaços externs

* Florida Atlantic University
* FAU Athletics Seating Chart
# Tropicana Field

El Tropicana Field, conegut com el Trop, és un estadi amb cúpula polivalent situat a Saint Petersburg, Florida, Estats Units. Ha estat l'⁣estadi dels Tampa Bay Rays de la Major League Baseball (MLB) des de la temporada inaugural de l'equip el 1998. L'estadi també s'utilitza per a futbol universitari, i des de desembre de 2008 fins a desembre de 2017 va ser la seu de la pretemporada del St. Petersburg Bowl, una competició de boles. És l'únic estadi amb cúpula no retràctil de la Major League Baseball, el que el converteix en l'únic recinte cobert durant tot l'any a la MLB. Tropicana Field és l'⁣estadi més petit de la MLB per capacitat de seients quan les files amb vistes obstruïdes a les seccions superiors estan cobertes amb lones.
Tropicana Field es va obrir l'any 1990 i originalment era conegut com a Florida Suncoast Dome. El 1993, el Tampa Bay Lightning es va traslladar a les instal·lacions i el seu nom es va canviar a ThunderDome fins que l'equip es va traslladar a la seva nova llar al centre de Tampa el 1996. L'octubre de 1996, Tropicana Products, una empresa de sucs de fruites que llavors tenia la seva seu a la propera Bradenton, va signar un acord de drets de denominació per 30 anys.
La ubicació i el disseny de Tropicana Field, especialment les passarel·les del sostre, han rebut moltes crítiques. Juntament amb l'Oakland Coliseum, sovint es diu que és un dels pitjors estadis de la Major League Baseball i ocupa constantment l'últim o penúltim lloc en el rànquing d'estadis. La Major League Baseball ha alertat de la necessitat de substituir l'Oakland Coliseum i el Tropicana Field, que considera que són un dels principals obstacles per a l'expansió futura de la MLB.

## Referències

* ↑ Davey, Monica. «That rumbling's not so distant». Tampa Bay Times, 31-07-1993. [Consulta: 7 abril 2018].
* ↑ «Ranking All 30 MLB Stadiums from Worst to Best», 28-03-2023.
* ↑ «All 30 MLB stadiums, ranked: 2023 edition», 25-03-2023.
* ↑ «MLB expansion is on hold, despite some financial incentives».
# Hard Rock Stadium

El Hard Rock Stadium és un estadi multiesportiu ubicat al suburbi nord-americà de Miami Gardens, al nord de Miami, Florida. L'estadi és la seu dels equips professionals Miami Dolphins de futbol americà i Florida Marlins de beisbol. També és seu de partits universitaris de lacrosse i de futbol americà, incloent l'Orange Bowl.
L'estadi ha acollit sis Super Bowls (XXIII, XXIX, XXXIII, XLI, XLIV i LIV), la Pro Bowl de 2010, dues Sèries Mundials de beisbol (1997 i 2003), quatre partits del Campionat Nacional de la BCS (2001, 2005, 2009 i 2013), la segona ronda del Clàssic Mundial de Beisbol de 2009 i l'esdeveniment de lluita lliure professional WrestleMania XXVIII.
L'1 d'abril de 2012, l'estadi va acollir WrestleMania XXVIII, el principal esdeveniment de lluita lliure professional de la WWE. Va ser la segona edició de WrestleMania que se celebrava a Florida i la tercera que se celebrava completament a l'aire lliure.
Al Hard Rock es van disputar dos partits de pretemporada de la International Champions Cup 2017, un d'ells El Clàssic entre el Barcelona i el Reial Madrid. El Barcelona va guanyar 3-2 en el segon Clàssic que es disputava fora d'Espanya. Van assistir-hi partit 66.014 persones, superant l'aforament actual.

## Referències

* ↑ «2010 Pro Bowl moving to Miami, will be played before Super Bowl» (en anglès americà). [Consulta: 8 agost 2021].
* ↑ Varsallone, Jim. «WrestleMania 28 headed to Sun Life Stadium». The Miami Herald, 09-02-2011. Arxivat de l'original el 22 febrer 2011. [Consulta: 9 febrer 2011].
* ↑ Chang, Daniel. «WWE's WrestleMania heading to Sun Life Stadium in 2012». The Miami Herald, 09-02-2011. Arxivat de l'original el 10 febrer 2011. [Consulta: 10 febrer 2011].
* ↑ «Real Madrid news, scores and highlights». Arxivat de l'original el 2021-08-08. [Consulta: 8 agost 2021].

## Enllaços externs

* Hard Rock Stadium - Lloc web oficial
# 575 aC

L'any 575 aC es un any del calendari romà. En l'Imperi Romà havia estat conegut com l'any 179 Ab urbe condita. La denominació de 575 aC per aquest any ha estat utilitzada des de principis de l'edat mitjana, quan es va establir l'era del calendari de l'Anno Domini per denominar els anys.

## Esdeveniments

* Es construeix a Roma el Temple de Júpiter Capitolí dedicat a Júpiter, Juno i Minerva per ordres del rei Tarquini Prisc. A la ciutat es comencen a construir temples i edificis públics.
* Es construeix la Porta d'Ixtar i la sala del tron de Babilònia durant el regnat de Nabucodonosor II.
* Batalla de Yanling a la provínia de Henan, a l'Antiga Xina que va enfrontar els Jin amb els Chu. L'Estat de Jin és el guanyador de la batalla.

## Referències

* ↑ Ab Urbe Condita, 1.38
* ↑ «Panel with striding lion | Work of Art | Heilbrunn Timeline of Art History | The Metropolitan Museum of Art». The Met's Heilbrunn Timeline of Art History. [Consulta: 28 novembre 2017].
* ↑ Imperial Chinese Military History: 8000 BC –1912 AD, Marvin C Whiting(Writers Club Press), pp 44–45
* ↑ Zuo Qiuming. «春秋左传 (The Commentary of Zuo)» (en chinese, english). The Spring and Autumn. [Consulta: 26 febrer 2016].
# Premi Miquel Àngel Riera de poesia

El premi Miquel Miquel Àngel Riera de poesia fou un premi literari en llengua catalana atorgat per la Fundació Sa Nostra que s'atorgava des de les Illes Balears, en memòria del poeta Miquel Àngel Riera, un dels seus poetes més importants. Tenia una limitació quant a l'edat dels poetes, fet que permetia oferir oportunitats de publicació als joves creadors. L'edició es produïa a la col·lecció El Turó, editada per l'esmentada Fundació
Creat el 1996 es concedia durant el mes d'abril a la ciutat de Palma. A aquest premi s'hi podien presentar obres oríginals i inèdites en català, tenia una dotació de 3.000 euros i l'obra guanyadora fou editada primer en la col·lecció El Turó i després en la col·lecció «La rosa encofrada», d'Edicions del Salobre. Es convocà per darrera vegada el 2009.

## Guanyadors

* 1996: Carles el Saure per L'Herald
* 1997: Antoni Xumet per Una varietat del mim
* 1998: Manel Marí per Poemes en gris
* 1999: Iban Leon Llop per Blue Hotel
* 2000: Daniel Martínez i Ten per Absència
* 2001: Alfons Navarret i Xapa per En blanc
* 2002: Pere Suau Palou per He estotjat un ram de versos per al teu dolor
* 2003: Xavier Grimau i Baqués per Metall
* 2004: Roc Casagran i Casañas per Després de Sarajevo
* 2005: Amadeu Vidal i Bonafont per 120 Dracmes
* 2006: Sebastià Sansó per Cartografies devastades
* 2007
* 2008: Pau Vadell Vallbona per Temple
* 2009: Joan Duran i Ferrer per Natural delit

## Referències

* ↑ Farré i Secall, Elisenda «La poesia de Miquel Àngel Riera: la recepció actual». Associació d'escriptors en llengua catalana, Retrats Miquel àngel Riera, 23, 2012, pàg. 30-32.
* ↑ «Pau Vadell gana el Miquel Àngel Riera de poesía con ´Temple´, "un libro áspero que busca respuestas internas"». Diario de Mallorca, 16-01-2009 [Consulta: 27 setembre 2020].
* ↑ «Joan Duran guanya el premi Miquel Àngel Riera de Poesia». web de l'ajuntament de Sitges, 12-01-2010.
# Núria Mirabet Cucala

Núria Mirabet Cucala (Barcelona, setembre de 1954) és una filòloga i traductora catalana.
Ha obtingut el Premi Vidal Alcover de traducció (2003) pel llibre De la meva vida. Poesia i veritat, de J. W. Goethe, obra mai abans traduïda al català. Aquesta mateixa traducció també li va valer per ser guardonada amb el Premi Ciutat de Barcelona de traducció en llengua catalana (2011).

## Principals obres traduïdes

Algunes de les seves principals traduccions del francès, l'italià, l'alemany i el txec són:
* El desig agafat per la cua i Les quatre nenes, de Pablo Picasso.
* Joc de bastons, de Waltraud Anna Mitgutsch.
* L'home dels meus somnis, de Doris Dörrie.
* L'abril trencat, de Ismail Kadaré.
* Tres cants fúnebres per Kosovo, de Ismail Kadaré.
* Novembre d'una capital, de Ismail Kadaré.
* Spiritus, de Ismail Kadaré.
* El falcó afganès, viatge al país dels talibans, de Oliver Weber
* La història del senyor Sommer, Patrick Süskind.
* Les dones sàvies, Molière.
* De la meva vida. Poesia i veritat, de Johan Wolfgang von Goethe.
* I si fos veritat, de Marc Lévy.
* El nou París, de Johan Wolfgang von Goethe.
* La mosca, de Luigi Pirandello.
* La guerra de les salamandres, de Karel Capek.
* Manifest del partit comunista, Karl Marx.
* L'Anna i el Pep/ Anita y Pepe, Lucie Lomová.

## Referències

* ↑ tleon. «Premis actuals». Ajuntament de Tarragona. [Consulta: 8 gener 2021].
* ↑ «Pagar-se una edició» (en castellà). El País [Madrid], 10-11-2011. ISSN: 1134-6582.
* ↑ «2011 – PREMIS CIUTAT DE BARCELONA». Ajuntament de Barcelona. [Consulta: 8 gener 2021].
* ↑ «Mirabet, Núria (1954-)» (en castellà). Biblioteca Nacional de España. [Consulta: 8 gener 2021].
* ↑ «Pòrtic». escriptors.cat. [Consulta: 8 gener 2021].

## Enllaços externs

* Núria Mirabet Cucala - Lloc web oficial
# Martín Andrés Posse

Martín Andrés Posse (San Justo, Buenos Aires, 2 d'agost de 1975) és un exfutbolista internacional argentí. Va desenvolupar la major part de la seva carrera com a davanter al Vélez Sársfield i al RCD Espanyol. Ha estat tres vegades internacional amb la selecció argentina.

## Palmarès

* CA Vélez Sársfield:
** Copa Libertadores: 1994
** Copa Intercontinental: 1994
** Copa Interamericana: 1994
** Campionat argentí: Apertura 1995, Clausura 1996, Clausura 1998
** Supercopa Sud-americana: 1996
* RCD Espanyol:
** Copa del Rei: 1999-00, 2005-06

## Referències

* ↑ «Posse, a punto» ( PDF) (en castellà). Mundo Deportivo, 23-08-2001.
* ↑ «Flix segueix fent un equip i fitxa Martín Posse», 12-07-2007. [Consulta: 7 desembre 2024].
* ↑ «Martín Posse se va del Espanyol» (en castellà). Mundo Deportivo, 08-06-2011. [Consulta: 7 desembre 2024].

## Enllaços externs

* Estadístiques del jugador (anglès)
# Profundo carmesí

Profundo Carmesí és una pel·lícula mexicana dramàtica i de suspens de 1996 dirigida per Arturo Ripstein, escrita per Paz Alicia Garciadiego i protagonitzada per Regina Orozco i Daniel Giménez Cacho. La pel·lícula està basada en la història real de la parella d'assassins en sèrie Raymond Fernández i Martha Beck, que van cometre els seus crims als Estats Units durant la dècada de 1940. Fou estrenada a Mèxic amb un tall de 15 minuts per la censura. L'agost de 2018 fou reestrenada en la seva versió íntegra sense talls.

## Sinopsi

Mèxic, 1949. Quan l'espanyol Nicolás Estrella, un timador d'estar per casa, descobreix que Coral Fabre, una de les dones a les que ha estafat, ha abandonat als seus fills per a escapar-se amb ell, comprèn que un amor tan gran no pot ser fals. Per a realitzar un sacrifici així cal estimar en gran manera. D'aquesta manera, Nicolás comprèn que la seva vida passada ha estat buida i inútil. Ell mai ha estimat de debò, només se n'ha aprofitat de les dones. Però Coral ho ha deixat tot per ell i ha de correspondre-li.

## Repartiment

* Regina Orozco com Coral Fabre.
* Daniel Giménez Cacho com Nicolás Estrella.
* Marisa Paredes com Irene Gallardo.
* Patricia Reyes Spíndola com Sra. Ruelas
* Giovani Florido com Carlitos.
* Sherlyn com Teresa.
* Julieta Egurrola com Juanita Norton.
* Fernando Palavicini com Don Dimas.
* Esteban Soberanes com Barman.
* Rosa Furman com Sara Silberman.

## Premis i reconeixements

La pel·lícula va guanyar vuit Premis Ariel, incloent Millor Actor i Millor Actriu, a més d'haver estat nominada per a l'Ariel d'Or. Va ser reconeguda amb una menció honorífica en la categoria de cinema llatinoamericà a Sundance i va guanyar tres premis a la 53a Mostra Internacional de Cinema de Venècia i uns altres tres al Festival Internacional del Nou Cinema Llatinoamericà de l'Havana. Va ser la selecció mexicana per al premi Oscar a millor pel·lícula estrangera, però no va aconseguir obtenir la nominació.

## Referències

* ↑ 'Profundo carmesí' llena el certamen de un cine absoluto y surreal, El País, 28 de setembre de 1996
* ↑ Reestrenarán 'Rojo carmesí' sin censura, El Universal, 17 d'agost de 2018
* ↑ Ripstein: "Todo seductor acaba humillado", El País, 30 d'agost de 1996
* ↑ [ https://elpais.com/diario/1996/12/14/cultura/850518008_850215.html 'Profundo carmesí' acapara el palmarés del Festival de La Habana], El País, 14 de desembre de 1996
* ↑ Margaret Herrick Library, Academy of Motion Picture Arts and Sciences
* ↑ «44 Countries Hoping for Oscar Nominations». Academy of Motion Picture Arts and Sciences, 24-11-1997. Arxivat de l'original el 13 febrer 1998. [Consulta: 13 octubre 2015].

## Bibliografia

* El amor que conduce a la muerte: Profundo carmesí de Roman Gubern